ДО

ОБЩИНСКИ СЪВЕТ КАЙНАРДЖА

ДОКЛАДНА ЗАПИСКА

от Любен Жеков Сивев – кмет на Община Кайнарджа

**ОТНОСНО**: отдаване под наем на част от имот – публична общинска собственост в с. Голеш, общ. Кайнарджа за извършване на търговска дейност.

Дами и господа общински съветници,

В изпълнение на Програмата за управление и разпореждане с имоти – общинска собственост за 2024 г, предлагам на Вашето внимание за отдаване под наем част от следният имот публична общинска собственост представляващ помещение от едноетажна масивна сграда със смесено предназначение със собствен вход находящо се зад кметство с. Голеш, с полезна площ 41 кв. м, намиращо се в имот с планоснимачен № 409, кв. 10 по плана на с. Голеш, общ. Кайнарджа. Предложението е да се отдаде под наем за развиване на търговска дейност.

Помещението се използва от години и договорът му за наем изтича. Същото не е необходимо за нуждите на общинската администрация или на звена на общинска бюджетна издръжка, поради което няма пречка за отдаването му под наем.

Предвид на гореизложеното предлагам Общинския съвет да приеме следното

РЕШЕНИЕ:

1. На основание чл. 21, ал. 1, т. 8 от Закона за местното самоуправление и местната администрация, чл. 14, ал. 7 и 8 от Закона за общинската собственост и чл. 32, ал. 1 и 3 от Наредбата за реда на придобиване, управление и разпореждане с общинско имущество дава съгласие за провеждане на публичен търг с тайно наддаване за предоставяне под наем за срок от 10 (десет) години, на следния имот - публична общинска собственост: помещение представляващо част от едноетажна масивна сграда със смесено предназначение зад кметство с. Голеш, общ. Кайнарджа, с полезна площ 41 кв.м (четиридесет и един квадратни метра), (АОСП № 1 от 01.06.1996 г. вписан в Службата по вписванията Силистра на 04.07.2005 г. вх. рег. № 7024, стр. № 54, том XXІ), находящо се в имот с планоснимачен № 409, кв. 10 по плана на с. Голеш, общ. Кайнарджа за извършване на търговска дейност .
2. Възлага на кмета да проведе процедурата.

ЛЮБЕН СИВЕВ

Кмет на Община Кайнарджа

ДЙ/ДЙ